José Eduardo dos Santos
<s>José Eduardo dos Santos (Luanda, 28. kolovoza 1942. – Barcelona, 8. srpnja 2022.) bio je angolski političar i bivši predsjednik Angole od 1979. do 2017. godine.</s><s>Uz dužnost predsjednika, dos Santos je bio i vrhovni komandant Oružanih snaga Angole te predsjednik stranke MPLA, koja je na vlasti od 1975. godine.</s>

<s>Rođen je 1942. godine u Luandi u obitelji imigranata iz São Toméa i Príncipea.</s><s>Osnovnu školu završio je u Luandi, nakon čega je završio elitnu kolonijalnu školu.</s><s>U tom se periodu pridružuje organizaciji MPLA, ali je zbog svojih političkih uvjerenja i portugalske represije 1961. otišao u egzil u Republiku Kongo.</s><s>U Kongu je postao punopravni član stranke, a svoje školovanje je nastavio u Sovjetskom Savezu, završivši za inženjera u Bakuu.</s>

<s>U Angolu se vratio 1970. te se pridružio vojnom ogranku MPLA u Cabindi.</s><s>Iako je bio gerilac, dos Santos je radio u logistici, a kada je u rujnu 1974. godine izabran u Centralni komitet i Politbiro MPLA, postao je i predstavnik stranke u SFR Jugoslaviji, DR Kongu i NR Kini.</s>

<s>U lipnju 1975. postaje koordinator MPLA za vanjske poslove i zdravstvo.</s><s>Nakon angolske nezavisnosti u studenom iste godine, dos Santos je postao prvi ministar vanjskih poslova te je odigrao ključnu ulogu u ostvarivanju međunarodnog priznanja Netove vlade u periodu kada je MPLA započela građanski rat protiv UNITA-e i FNLA.</s><s>U prosincu 1978. postao je ministar planiranja.</s><s>Nakon Netove smrti 1979. godine, dos Santos je izabran za novog predsjednika MPLA te je u tom svojstvu postao i novi predsjednik države te vrhovni komandant oružanih snaga.</s>

<s>Dos Santos je postao predsjednik u periodu kada je građanski rat bio na svom vrhuncu.</s><s>MPLA je uživala potporu Sovjetskog Saveza i Kube, dok su oporbene frakcije imale podršku Sjedinjenih Država i Južne Afrike.</s><s>U rujnu 1992. godine, nakon 16 godina ratovanja i preko 300,000 žrtava, dos Santos je pristao na organiziranje prvih višestranačkih izbora u Angoli.</s><s>Kada su dos Santos i MPLA odnijeli pobjedu na izborima, oporbene stranke, predvođene UNITA-om Jonasa Savimbija odbile su priznati rezultate te je došlo do nastavka građanskog rata.</s><s>Prvi čin tog nastavka bio je Trodnevni rat u kojem su vladine snage pobile pristaše oporbenih stranaka u Luandi.</s><s>Mirovni pregovori su otežani jer se Savimbi odbio odreći osvojenih teritorija, međutim je bio u jako teškoj poziciji kada su Sjedinjene Američke Države povukle svoju podrušku UNITA-i i priznale dos Santosovu vladu.</s><s>Nakon što je Savimbi ubijen u zasjedi 2002. godine, mirovni pregovori su uspješno nastavljeni i zaključeni 2. kolovoza iste godine, kada je proglašen kraj građanskog rata.</s>

<s>Iako je dos Santos 2001. godine najavio da će odstupiti s mjesta predsjednika na sljedećim izborima, nakon reizbora na čelno mjesto stranke, prekršio je svoje obećanje, čemu je doprinijela i činjenica da u Angoli od 1992. nisu provedeni predsjednički izbori.</s><s>Na narednim parlamentarnim izborima, MPLA je osvojila apsolutnu većinu i tako omogućila dos Santosu da ostane na vlasti i mijenja Ustav kako bi formalizirao svoju vladavinu.</s><s>Tokom 2010. godine je navodno izbjegao pokušaj atentata.</s><s>Njegovo predsjedništvo nakon građanskog rata naišlo je na brojne kritike te ga se danas smatra jednim od najkorumpiranijih režima u Africi.</s><s>Unatoč tomu, Angola je doživjela značajan, mada neravnomjeran, gospodarski rast te je danas jedna od razvijenijih afričkih zemalja.</s>

<s>Godine 2017., nakon pobjede njegove MPLA na parlamentarnim izborima, dos Santos se odlučio na povlačenje s vlasti, iako je zadržao funkciju predsjednika stranke još godinu dana.</s><s>Na čelu države ga je 26. rujna naslijedio stranački kolega João Lourenço.</s><s>Nakon dugogodišnje borbe s bolešću, dos Santos je preminuo 8. srpnja 2022. godine dok se liječio na klinici u Barceloni.</s>

<s>Dos Santos se ženio ukupno tri puta te ima šestero bračne i jedno izvanbračno dijete.</s><s>Njegova posljednja supruga bila je bivši model Ana Paula Lemos.</s>

<s>Vanjske veze</s>

<s>Official webpage of MPLA
 José Eduardo dos Santos the Untold Story (Separatist website)</s>

<s>Predsjednici Angole
Angolski političari
Angolski vojskovođe‎
Diplomati</s>

